Convocat la echipa națională, un jucător de la FCSB a fost înlocuit pentru meciurile amicale de la sfârșitul lunii
Convocat la echipa națională a Africii de Sud, Siyabonga Ngezana a fost înlocuit înaintea disputării meciurilor amicale de la finalul lunii martie.
În urmă cu o săptămână, fundașul celor de la FCSB a primit convocarea la echipa națională a Africii de Sud, în urma evoluțiilor constante pe care le-a avut în acest sezon la liderul din Superliga României.
Africa de Sud are programate două partide amicale în pauza competițională de la finalul lunii martie, reprezentativa națională urmând să joace pe 21 martie cu Andorra și pe 26 martie cu Algeria.
Siyabonga Ngezana nu mai merge la națională
Oficialii primei reprezentative a Africii de Sud au anunțat că Siyabonga Ngezana nu va mai face deplasarea la echipa națională, din cauza "anumitor probleme cu deplasarea din România".
Jucătorul celor de la FCSB a fost înlocuit cu Siyanda Xulu, fundaș central la Supersport United, în prima ligă din Africa de Sud.
Cota lui Siyabonga Ngezana (26 de ani) a crescut odată cu transferul la FCSB. Potrivit Transfermarkt, fundașul central valorează acum un milion de euro, cu 250.000 de euro mai mult față de momentul mutării.
Venit de la Kaizer Chiefs, Ngezana a reușit să se adapteze la fotbalul românesc și să devină un pilon important în defensivă FCSB-ului.
Ngezana a semnat cu FCSB în vara anului trecut, fiind cumpărat de Gigi Becali cu 600.000 de euro de la Kaizer Chiefs.
Urmăriți SPORT.RO și pe Google News